Dibjendu Barua

Dibjendu Barua (; dzimis  Kalkutā) ir Indijas starptautiskais lielmeistars šahā (1991).

 Biogrāfija 
Divpadsmit gadu vecumā kļuvis par jaunāko Indijas šaha čempionāta fināla dalībnieku šo sacensību vēsturē. Turpmākajos gados regulāri piedalījies Indijas šaha čempionātos un trīs reizes kļuvis par Indijas šaha čempionu (1983, 1998, 2001). Trīs reizes pārstāvējis Indiju Pasaules junioru šaha čempionātos dažādās vecuma grupās. Lielāko panākumu izcīnījis 1981. gadā, kad U16 vecuma grupā dalījis 3. vietu.

1982. gadā Londonas starptautiskajā šaha turnīrā Lloyds Bank Open sešpadsmit gadu vecumā uzvarējis toreizējo Pasaules otro šahistu Viktoru Korčnoju. Tā bijusi viena no pirmajām Indijas šahista uzvarām pār kādu no titulētajiem šaha lielmeistariem.Robert Byrne: Indian turns Korchnoi into Hastings pudding 1983. gadā kļuvis par Indijas prestižās Ardžunas balvas () ieguvēju šahistu nominācijā.

Daudzu starptautisko šaha turnīru uzvarētājs, tajā skaitā uzvarējis Londonā (1989), Kalkutā (1991), Madrasā (1995), Džamšedpurā (2003). 1998. gadā Teherānā izcīnījis sudraba medaļu Āzijas individuālajā šaha čempionātā.

Piecas reizes piedalījies Pasaules šaha čempionātos pēc izslēgšanas sistēmas, taču visas reizes cietis zaudējumus jau 1. kārtā (1997, 1999, 2000, 2001, 2004).World Chess Championship: Barua D

Pārstāvējis Indijas komandu lielākajos komandu šaha turnīros:
 Pasaules šaha olimpiādēs piedalījies 7 reizes (1988-2000). Individuālajā vērtējumā izcīnījis zelta (1990) medaļu;OlimpBase :: Men's Chess Olympiads :: Dibyendu Barua
 Āzijas komandu šaha čempionātos piedalījies 3 reizes (1983, 1989, 2003). Komandu vērtējumā izcīnījis sudraba (2003) un 2 bronzas (1983, 1989) medaļas. Individuālajā vērtējumā izcīnījis 2 bronzas (1983, 1989) medaļas.OlimpBase :: Men's Asian Team Chess Championship :: Dibyendu Barua

Par panākumiem turnīros FIDE 1984. gadā Barua piešķīrusi starptautiskā meistara (IM), bet 1991. gadā - starptautiskā lielmeistara (GM) nosaukumu. Bijis otrais Indijas šahists pēc Višvanatana Ananda, kas kļuvis par šaha lielmeistaru.

 Atsauces 

 Ārējās saites 

Kategorija:1966. gadā dzimušie
Kategorija:Rietumbengālē dzimušie
Kategorija:Indijas šahisti